Bejaarde vrou verdrink in PaarlArgieffoto ‘n Bejaarde vrou het Dinsdag omstreeks 09:30 naby die Paarl verdrink. “Die vrou het in ‘n dam op die pad tussen Paarl en Newtown gedryf,” het Vanessa Jackson, woordvoerder van ER24, gesê. “Paramedici kon die vrou uit die water haal, maar sy het reeds verdrink. Hulle het haar op die toneel dood verklaar.” ‘n Ondersoek sal gedoen word om uit te vind hoe die vrou verdrink het.